Karpaattien kansallispuisto

Karpaattien kansallispuisto () on kansallispuisto Ukrainan Ivano-Frankivskin alueella. Vuonna 1980 perustetun kansallispuiston pinta-ala on 504,95 neliökilometriä. 

Kansallispuisto perustettiin ensimmäisenä Ukrainan kansallispuistoista ja se kuuluu pinta-alaltaan maan suurimpiin kansallispuistoihin. Kansallispuiston polkureitistö on yli 140 kilometriä pitkä. Puisto on retkeilijöiden suosiossa, ja sen alueella sijaitsee esimerkiksi Hoverla, Ukrainan korkein vuorenhuippu (2 061 m).

Puiston alueella esiintyy karhuja, kauriita, villisikoja, täpläsalamantereita sekä karpaattienoravia, mikä on oravan alalaji. Puiston lintuja ovat maakotka, haikara ja kurki.

Katso myös
Karpaattien biosfäärialue

Lähteet

Aiheesta muualla

 Karpatskyi natsionalnyi pryrodnyi park  (karpatskyi-park.in.ua)
 Karpatskyi NPP - Carpathian National Nature Park  (snpa.in.ua)

Ukrainan kansallispuistot
Ivano-Frankivskin alue